Public procurement notice: Contract Notice
Published: 2025-01-06
Buyer: Liikenne- ja viestintävirasto
Country: FI
Region: FI1B1
Contract type: Services
Procedure: Negotiated with prior call for competition
CPV classification: 72000000 | 72310000: Data processing services
Estimated value: 2000000 EUR
Submission deadline: 2025-02-07
Award criteria: price

Technical requirements: Sovelletaan PUTU-lain 48 §:n ja direktiivin 2009/81/EY mukaisesti. Ks. myös osallistumispyynnön kohta "Soveltuvuusvaatimukset".
Sovelletaan PUTU-lain 47 §:n ja direktiivin 2009/81/EY mukaisesti. Ks. myös osallistumispyynnön kohta "Soveltuvuusvaatimukset".
1. YLEISTÄ

Hankintaan sovelletaan julkisia puolustus ja turvallisuushankintoja koskevaa lainsäädäntöä (PUTU-laki, 1531/2011).

2. HANKINTAILMOITUS

Hankinnasta on julkaistu hankintailmoitus internet-osoitteessa www.hankintailmoitukset.fi. Hankintapäätöksestä tullaan tekemään myös jälki-ilmoitus.

3. HANKINTAMENETTELY

Hankinta on julkisista puolustus- ja turvallisuushankinnoista annetun lain (1531/2011, myöhemmin PUTU-laki) mukainen hankinta. Hankinnan kohteena on turvallisuustarkoituksiin käytettävä palvelu, jossa hankinnan toteuttamiseksi annetaan, laaditaan tai muutoin käsitellään PUTU-lain 3 §:n 2 momentin mukaisia salassa pidettäviä asiakirjoja. Hankinta on ennakoidun arvonsa perusteella PUTU-lain 12 §:n EU-kynnysarvot ylittävä hankinta.

Hankinta kilpailutetaan PUTU-lain 3.1 §:n 10 kohdan mukaisella neuvottelumenettelyllä, jonka kulkuun sovelletaan PUTU-lain 21 §:ää. Hankintamenettelyn vaiheet on kuvattu alla tarkemmin:

A) Osallistumisvaihe (nyt käynnissä oleva vaihe): Hankinnasta kiinnostuneet ehdokkaat hakevat hankintamenettelyyn mukaan jättämällä osallistumishakemuksen tähän osallistumispyyntöön. Osallistumishakemus on laadittava tämän osallistumispyynnön mukaisesti. Hankintayksikkö valitsee osallistumishakemuksen jättäneistä ehdokkaista erillisellä päätöksellä tarjoajat. Ehdokkaan on täytettävä osallistumispyynnössä asetetut soveltuvuusvaatimukset voidakseen tulla valituksi tarjoajaksi.

B) Neuvotteluvaihe: Erikseen valittujen tarjoajien kanssa siirrytään neuvotteluvaiheeseen. Tarjoajiksi valitaan kaikki soveltuvuusvaatimukset täyttävät ehdokkaat. Neuvotteluvaiheessa hankintayksikkö järjestää harkintansa mukaisesti yhden tai useamman neuvottelukierroksen valittujen tarjoajien kanssa. Jokainen neuvottelukierros käynnistetään erillisellä neuvottelukutsulla, joka toimitetaan kaikille valituille tarjoajille.

Neuvottelukierrokset toteutetaan lähtökohtaisesti kirjallisesti siten, että hankintayksikkö toimittaa tarjoajille kommentoitavaksi alustavat hankinta-asiakirjat, joita tarjoajat voivat kommentoida annetussa määräajassa. Selvyyden vuoksi kuitenkin todetaan, että tarjouspyyntöön kuuluvia salassa pidettäviä materiaaleja ei toimiteta kommentoitavaksi tarjoajille, vaan niihin pitää tutustua tilaajan toimipisteessä siten kuin tarjouspyynnön kohdassa "TURVALLISUUSVAATIMUKSET HANKINTAMENETTELYN AIKANA" on esitetty.

Hankintayksikkö voi tarjoajien kommenttien perusteella tai oma-aloitteisesti täsmentää ja muokata hankinta-asiakirjojen sisältöä, kuten hankinnan kohdetta koskevia vaatimuksia tai sopimusehtoja. Hankintayksiköllä on myös oikeus pyytää tarjoajilta alustavia tarjouksia neuvottelukierroksen läpiviemiseksi. Neuvottelukutsussa annetaan tarjoajille tarkemmat ohjeet hankinta-asiakirjojen kommentointiin sekä mahdolliseen alustavien tarjousten jättämiseen.

Hankintayksikön harkinnan perusteella neuvottelukierros voidaan toteuttaa myös suullisesti. Neuvottelujen käymisen tapa ilmoitetaan tarjoajille neuvottelukutsussa. Neuvottelut toteutetaan tasapuolisesti kaikkien tarjoajien kanssa. Neuvottelujen aikana ei karsita mukana olevien tarjoajien määrää.

C) Tarjousvaihe: Kun neuvottelukierroksia on käyty hankintayksikön arvion perusteella riittävä määrä, siirrytään hankinnassa tarjousvaiheeseen. Tarjousvaiheessa hankintayksikkö julkaisee tarjoajille lopullisen tarjouspyynnön liitteineen. Lopullisen tarjouspyynnön sisällöstä ei enää käydä neuvotteluja.

Tarjoajat jättävät lopulliseen tarjouspyyntöön tarjoukset. Saaduista tarjouksista valitaan hinnaltaan halvin tarjous. Hinnaltaan halvimman tarjouksen jättäneen tarjoajan kanssa tehdään hankintasopimus.
Liikenne- ja viestintävirasto Traficom varmistaa toimivat, turvalliset ja kohtuuhintaiset liikenteen ja viestinnän yhteydet ja palvelut Suomessa. Liikenne- ja viestintävirasto Traficomin Kyberturvallisuuskeskus kehittää ja valvoo viestintäverkkojen ja -palveluiden toimintavarmuutta ja turvallisuutta ja tuottaa tietoturvallisuuden tilannekuvaa.

Hankinnan kohteena on kyvykkyys asiakasorganisaation tekemästä pyynnöstä tapahtuvaan verkkopalveluiden hyökkäyspinnan kartoittamiseen ja raportointiin. Kyvykkyys koostuu varsinaisesta asiakkaille toimitettavasta palvelusta ja lisäksi esimerkiksi palvelun hallinnan mahdollistavasta teknologia-alustasta. Palvelun kohteena ovat suomalaiset tai Suomessa toimivat organisaatiot. Palvelu toteutetaan ei-intrusiivisella tavalla. Palvelua ja siihen liittyvää asiakaspalvelua tulee tarjota suomen, ruotsin ja englannin kielellä.

Palvelun avulla asiakas voi saada tiedon tarpeettomasti verkossa olevista järjestelmistä, verkkopalveluidensa haavoittuvuuksista ja verkkopalveluiden turvattomasti määritetyistä asetuksista, joita jokin osapuoli tai toimija voisi hyödyntää esimerkiksi tietomurron tai muun kyberhyökkäyksen toteuttamiseen. Tieto auttaa organisaatioita arvioimaan korjaustoimenpiteiden tarvetta ja toteuttamaan niitä kohdennetusti ja ennakoivasti.

Palvelu tuottaa tilannekuvan asiakkaan ilmoittamien IP-osoiteavaruuksien tai DNS-osoitetietojen perusteella julkiseen internetiin näkyvien palveluiden muodostamasta organisaatiokohtaisesta hyökkäyspinnasta, esimerkiksi avoimista TCP-porteista ja haavoittuvaksi tunnistetuista tai valmistajan tuen ulkopuolelle jääneistä sovellusversioista. Lisäksi kyvykkyys voi sisältää muita haavoittuvien tai turvattomasti määritettyjen tietojärjestelmien havaitsemista tukevia ominaisuuksia.

Hankittava kyvykkyys tulee osaksi Traficomin Kyberturvallisuuskeskuksen palvelutarjontaa, jonka osana Kyberturvallisuuskeskus toteuttaa yleisten viestintäverkkojen ja tietojärjestelmien verkkopohjaisia haavoittuvuuskartoituksia ja tukee suomalaisia organisaatioita pyynnöstä toteutettavissa kartoituksissa. Hankittavan kyvykkyyden toimittamisen yhteydessä valittava toimittaja tulee käsittelemään turvallisuusluokiteltuja tietoja. Tietojen käsittelyyn liittyvät tarkemmat palvelun suojaamisen vaatimukset tullaan esittämään hankinnan myöhemmässä vaiheessa osana tarjouspyyntöaineistoa.

Hankinnan kohteena oleva kyvykkyys ja sitä koskevat sopimusehdot tullaan kuvaamaan yksityiskohtaisesti tarjouspyynnössä, joka toimitetaan erikseen valituille tarjoajille hankinnan osallistumisvaiheen jälkeen.
Mahdolliset suorituspaikkaa koskevat tarkennukset ilmoitetaan tarjouspyyntömateriaalissa.

Eligibility requirements: Ehdokkaan, mahdollisen ryhmittymän ja mahdollisten voimavara-alihankkijoiden taloudellisten edellytysten on oltava hankinnan kokoon ja laatuun nähden riittävät. Tätä ominaisuutta arvioidaan ehdokkaan, mahdollisten ryhmittymän jäsenten tai voimavara-alihankkijan vakavaraisuudesta, maksukykyisyydestä, kannattavuudesta ja luottokelpoisuudesta saatujen tietojen perusteella. 

Ehdokkaan, mahdollisten ryhmittymän jäsenten ja mahdollisten voimavara-alihankkijoiden Suomen Asiakastieto Oy:n tai Bisnoden Ratingluokitus tai vastaavan luottotietolaitoksen (ei pankin) luottokelpoisuusluokitus tulee olla vähintään A tai vastaava. Mikäli ehdokkaan, ryhmittymän jäsenen tai voimavara-alihankkijan tietoja ei ole saatavissa Bisnodelta tai Suomen Asiakastiedolta, ehdokkaan tulee toimittaa hankintayksikön pyynnöstä tilinpäätöstiedot tai hankintayksikön hyväksymä muu selvitys, jonka perusteella taloudellinen tilanne on todettavissa mainittuja vaatimuksia vastaavaksi. Ehdokkaan tulee antaa tarvittaessa selvitys siitä, että taloudellinen tilanne vastaa asetettua luottoluokitusvaatimusta. 

Osallistumishakemukseen on ladattava selvitys, josta käy ilmi Suomen Asiakastieto Oy:n, Bisnoden tai vastaavan luottotietolaitoksen (ei pankin) ratingluokitus. Vaihtoehtoisesti osallistumishakemukseen voi ladata tilinpäätöstiedot tai muun vastaavan selvityksen, josta käy ilmi vaatimuksen täyttyminen.

Ryhmittymä: Jos osallistumishakemus tehdään ryhmittymänä, vaatimus koskee ryhmittymän kaikkia jäseniä.

Alihankkijat: Jos ehdokas käyttää voimavara-alihankkijoita, tulee kaikkien voimavara-alihankkijoiden täyttää vaatimus. Muiden kuin voimavara-alihankkijoiden ei tarvitse täyttää vaatimusta.
Ehdokkaalla, ryhmittymän jäsenellä tai voimavara-alihankkijalla on toiminnassaan kattava vastuuvakuutus, jonka vakuutussumma on vähintään miljoona (1.000.000) euroa. Vastuuvakuutustodistus on ladattava tähän kohtaan liitteeksi.

Ryhmittymä: Ryhmittymän kannalta on riittävää, että vähintään yhdellä ryhmittymän jäsenellä on em. vastuuvakuutus.

Alihankkijat: Vaatimus ei koske alihankkijoita, pl. voimavara-alihankkijaa, johon ehdokas vetoaa tämän vaatimuksen täyttymiseksi.
Ehdokas on rekisteröity sijoittumismaansa kaupparekisteriin. Ehdokkaan on oltava merkitty kaupparekisteriin, ennakkoperintälain mukaiseen ennakkoperintärekisteriin ja työnantajarekisteriin sekä arvonlisäverolain mukaiseen arvonlisäverovelvollisten rekisteriin ennen hankintapäätöksen tekemistä, mikäli ehdokkaan kotipaikan lainsäädäntö edellyttää rekisteröitymistä. Nämä vaatimukset ovat voimassa myös sopimuskauden ajan. Vastaamalla "kyllä" ehdokas vakuuttaa, että vaatimus täyttyy sen ehdokkaan, kaikkien ryhmittymän jäsenten, mahdollisten voimavara-alihankkijoiden ja mahdollisten alihankkijoiden osalta.

Ryhmittymä: Vaatimus koskee kaikkia ryhmittymän jäseniä.

Alihankkijat: Vaatimus koskee kaikkia alihankkijoita (sekä voimavara-alihankkijat että muut alihankkijat).
Ehdokas vakuuttaa, että se täyttää tilaajan selvitysvelvollisuudesta ja vastuusta ulkopuolista työvoimaa käytettäessä annetun lain ("tilaajavastuulaki", 1233/2006) 5 §: ssä viitatut vaatimukset. Ehdokas sitoutuu pyydettäessä toimittamaan hankintayksikölle tilaajavastuulain 5 §:n mukaiset todistukset ja selvitykset itsenä, mahdollisten ryhmittymän jäsenten, mahdollisten voimavara-alihankkijoiden ja mahdollisten alihankkijoiden osalta.

Ryhmittymä: Vaatimus koskee kaikkia ryhmittymän jäseniä.

Alihankkijat: Vaatimus koskee kaikkia alihankkijoita (sekä voimavara-alihankkijat että muut alihankkijat).
Ehdokkaalla on oltava vähintään kolme (3) hankinnan kohdetta vastaavaa referenssiä eli aiempaa toimitusta. Vastaavana pidetään alla olevat vaatimukset täyttäviä referenssejä. Tilaajalla on oikeus tarkastaa referenssit. Referenssi ei saa olla kahta (2) vuotta vanhempi osallistumishakemuksen jättämisen määräajasta laskettuna. Jokaisesta referenssistä on ilmoitettava kaikki alla vaaditut tiedot:

- Referenssin toteuttaja (toteuttajan pitää olla ehdokas, ryhmittymän jäsen tai voimavara-alihankkija)
- Ehdokkaan referenssiasiakas
- Referenssiasiakkaan yhteyshenkilön yhteystiedot (nimi, sähköposti ja puh.)
- Referenssihankkeen ajankohta tai sopimuskausi
- Referenssin pääasiallinen sisältö (lyhyt kuvaus toimitetusta palvelusta)

Kaikissa kolmessa (3) referenssissä toteutuvat seuraavat vaatimukset kussakin:

1) Toimitukseen on sisältynyt teknologia-alusta, jolla hyökkäyspinnan kartoitus on toteutettu;
2) Toimitus on sisältänyt vähintään yhden (1) raportin kartoitetusta hyökkäyspinnasta ja raportista on käynyt ilmi vähintään kartoitettavat kohteet, tehdyt havainnot ja suositellut korjaustoimenpiteet (tämän kohdan mukainen raportti on ladattava osallistumishakemukseen liitteeksi);
3) Toimitus on sisältänyt vähintään seuraavat vaiheet: palvelun tilaus ja toimitus, kartoituksen toteutus ja raportointi; ja
4) Toimitus on tehty organisaatiolle, jolle on kartoituksessa tunnistettu vähintään viisi (5) verkkopalvelua tai muuta verkko-assettia (esim. IP-osoitetta/verkkoavaruutta tai DNS-tietoa)

Hankintayksiköllä on oikeus tarkastaa ehdokkaan ilmoittamien referenssitietojen paikkansapitävyys.
Ks. osallistumispyyntö
Nämä ehdot tullaan kuvaamaan erikseen hankintasopimuksessa.